गुवाहाटीः आयएसएलचे फ्ले ऑफचे सर्तींत रावपा खातीर ओडिशा एफसीक आतां दरेक मॅच सामकी म्हत्वाची आसा. शुक्राराक तांच्या सामकार गुवाहाटी हांगच्या इंदिरा गांधी स्टेडियमाचेर नॉर्थ ईस्ट युनायटेड एफसीचें आव्हान आसतलें. ओडिशा आनी गोंय एफसी सद्या दरेकी 27 गुणां सयत प्ले ऑफचे सर्तींत आसात. मात गोल फरकाच्या नेटार गोंय एक पावल फुडें आसा. ताका लागून जर ओडिशाक शुक्राराक तीन गुण मेळ्ळे ना जाल्यार तांची फुडली वाट कठीण जातली. जैत मेळयल्यार सगळें तांच्या नियंत्रणा खाला आसतलें.
 फाटल्या सप्तकांत तांणी चार मॅचीं उपरांतजैताची रुच घेतली. आदलो वस्ताद हैदराबाद एफसीचेर तांणी 3-1 अशें दणदणीत जैत मेळयल्लें आनी तांचो आत्मविस्वास वाडिल्लो. शुक्राराक कमकुवत नॉर्थ ईस्ट युनायटेडाचें आव्हान आसा तरी अदूंच्या सिझनांत प्रतिस्पर्धी पंगडाच्या मैदानार ओडिशाची कामगिरी निर्शेणेची जाल्या. ताकां 9तल्यो फकत 2 मॅची जिखपाक मेळ्ळो. दोन मॅची बाकी आसात आनी आमी प्ले ऑफ खातीर झूंज दितात. आमचे खातीर करात ना जाल्यार मरात अशी स्थिती आसा. फ्ले ऑफचे सर्तींत रावपाची संद आमकां कशीच वोगडावन उपकरना अशें तांचो प्रशिक्षक गोम्बाऊन सांगलां.
 नॉर्थ ईस्ट युनायटेडान फाटल्या सप्तकांत ईस्ट बंगाल एफसीक 3-3 अशें आडयल्लें मात पांच गुणांनी ते गुणक्रमवारींत निमणे सुवातेर आसात. घरच्या मैदानार जैत मेळोवन शेवट गोड करपाचो तांचो यत्न आसतलो.
 खिणाखिणाक ताज्यो घडणुको आनी तुमचे कडेन संबंदीत दरेक खबर मेळयात एका क्लिकाचेर! फेसबूक, ट्विटराचेर आमकां फॉलो करात आनी व्हाट्सएप सबस्क्रायब करपाक विसरूं नाकात. 